2014.gada .decembrī Noteikumi Nr.

Rīgā (prot. Nr. .§)

**Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā**

Izdoti saskaņā ar
Eiropas Savienības struktūrfondu un
Kohēzijas fonda 2014.-2020.gada plānošanas perioda vadības likuma
8.panta, [20.panta 2.punktu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=3#3), 26.panta sesto daļu

**I.Vispārīgie jautājumi**

1. Noteikumi nosaka kārtību, kādā Eiropas Savienības struktūrfondu un Kohēzijas fonda (turpmāk – Eiropas Savienības fondi) vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, tai skaitā, šādus ar Eiropas Savienības fondu ieviešanu saistītos nosacījumus:

1.1. Eiropas Savienības fondu projektu (turpmāk – projekts) sadarbības partneru piesaistes nosacījumus;

1.2. par Eiropas Parlamenta un Padomes 2013.gada 17.decembra regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – regula Nr.1303/2013), 7. un 8.pantā minēto horizontālo principu koordināciju atbildīgās institūcijas, to tiesības un pienākumus;

1.3. projekta iesniegumu atlases kārtību;

1.4. projektu iesniegumu atlases nolikuma saturu;

1.5. kārtību, kādā izvērtē projekta iesniedzēja atbilstību Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – likums) 23.pantā minētajiem izslēgšanas noteikumiem;

1.6. lielo projektu (regulas Nr.1303/2013 100.panta izpratnē) iesniegumu izvērtēšanas un apstiprināšanas kārtību;

1.7. civiltiesiska līguma (turpmāk – līgums) un vienošanās par projekta īstenošanu (turpmāk – vienošanās) saturu;

1.8. līguma un vienošanās slēgšanas un grozījumu izdarīšanas kārtību;

1.9. projekta izmaksu efektivitātes novērtēšanas kārtību.

1. Šo noteikumu IV., V. nodaļa un 1., 2. un 3.pielikums neattiecas uz finanšu instrumentiem un fondu fondiem.
2. Eiropas Savienības fonda finansējuma saņēmējs (turpmāk – finansējuma saņēmējs), saglabājot atbildību par projekta īstenošanu, mērķu sasniegšanu, izdevumu attiecināmību, kā arī maksājumu veikšanu un iepirkuma procedūras veikšanu, var projekta īstenošanā iesaistīt sadarbības partneri, kurš atbilst šādiem nosacījumiem:

3.1. atbilst normatīvajā aktā par specifiskā atbalsta mērķa īstenošanu noteiktajām prasībām;

3.2. iesaistās projekta īstenošanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā finansējuma saņēmējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši [Publisko iepirkumu likumam](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012006040632772&Hash=" \o "Publisko iepirkumu likums" \t "_top) vai [Sabiedrisko pakalpojumu sniedzēju iepirkumu likumam](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012010082540002&Hash=), vai darījumam jāpiemēro normatīvie akti [iepirkuma procedūras un tās piemērošanas kārtības pasūtītāja finansēto projektu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0101032008020500065&Hash=) jomā.

1. Finansējuma saņēmējs, īstenojot projektu sadarbībā ar šo noteikumu 3.punktā noteikto sadarbības partneri:

4.1. slēdz sadarbības līgumu  ar sadarbības partneri,ja normatīvajā aktā par specifiskā atbalsta mērķa īstenošanu nav noteikts citādi, un nodrošina, ka sadarbības partneris ievēro projekta īstenošanā izvirzītās prasības;

4.2. nedeleģē sadarbības partnerim atbildību par likuma 18.panta pirmajā daļā noteiktajiem finansējuma saņēmēja pienākumiem, kā arī maksājumu pieprasījumu iesniegšanu sadarbības iestādē.

5. Finansējuma saņēmējs sadarbības līgumā iekļauj vismaz šādu informāciju:

1. sadarbības partnera un finansējuma saņēmēja rekvizīti;
2. sadarbības partnera pienākumi un tiesības;
3. sadarbības partnera finansējuma plānošana;
4. ar projekta īstenošanu saistīto dokumentu uzglabāšanas termiņš;
5. piešķirto finanšu līdzekļu apturēšanas, izmaksāšanas turpināšanas un atgūšanas kārtība;
6. līguma vai vienošanās darbības laiks, tā grozīšanas un izbeigšanas kārtība;
7. rīcība nepārvaramas varas gadījumā;
8. strīdu izšķiršanas kārtība;

5.9.informāciju par īpašumu vai pamatlīdzekļu juridisko piederību un projekta rezultātā radīto vai iegādāto vērtību piederību, kā arī to uzturēšanas un izmantošanas kārtību.

1. **Vides aizsardzības un reģionālās attīstības ministrija analizē atbildīgo iestāžu sagatavoto specifisko atbalsta mērķu teritoriālo kartējumu, izvērtējot ietekmi un savstarpējo efektu uz teritoriju attīstību, atbilstoši Reģionālās politikas pamatnostādnēm 2013-2019.gadam, tāpat izvērtējot to atbilstību pašvaldību attīstības programmās noteiktajiem mērķiem un investīciju plāniem, sniedzot priekšlikumus atbildīgajām iestādēm, vadošajai iestādei un par nozaru politiku atbildīgajām ministrijām specifisko atbalsta mērķu īstenošanai.**

**II. Horizontālie principi**

1. Par horizontālo principu koordināciju (ieviešanas uzraudzību) ir atbildīgas šādas institūcijas:

7.1. Labklājības ministrija – par horizontālo principu „Vienlīdzīgas iespējas” (regulas Nr.1303/2013 7.pants);

7.2. Vides aizsardzības un reģionālās attīstības ministrija – par horizontālo principu „Ilgtspējīga attīstība” (regulas Nr.1303/2013 8.pants).

1. Par horizontālo principu ieviešanas uzraudzību atbildīgajām institūcijām ir šādi pienākumi:

8.1. izstrādāt metodisko materiālu par attiecīgo horizontālo principu ieviešanas uzraudzību, nodrošināt konsultatīvu un metodisku atbalstu saistībā ar attiecīgā horizontālā principa ieviešanas uzraudzību konkrētajās specifisko mērķu atbalsta jomās;

8.2. sniegt atzinumus par Eiropas Savienības fondu plānošanas dokumentu projektiem, tiesību aktu projektiem Eiropas Savienības fondu jomā un uzraudzības komitejā un apakškomitejā sniegt atzinumus par projektu iesniegumu vērtēšanas kritēriju projektiem, kas saistīti ar horizontālajiem principiem;

8.3. veikt analīzi par Eiropas Savienības fondu ieguldījumu atbilstību attiecīgajiem horizontālajiem principiem un horizontālo rādītāju sasniegšanu darbības programmas ieviešanā un iesniegt vadošajai iestādei kopsavilkumu par minētās analīzes rezultātiem.

1. Par horizontālo principu ieviešanas uzraudzību atbildīgajām institūcijām ir tiesības pieprasīt un saņemt no Eiropas Savienības fondu vadībā iesaistītajām institūcijām un nozares ministrijām informāciju, kas nepieciešama horizontālo principu ieviešanai, ja informācija nav pieejama Kohēzijas politikas fondu vadības informācijas sistēmā 2014-2020.gadam, un izteikt argumentētus priekšlikumus Eiropas Savienības fondu vadībā iesaistītajām institūcijām efektīvākai horizontālo principu ieviešanai.

**III. Eiropas Savienības fondu plānošanas dokumentu sagatavošana, apstiprināšana un grozījumu izdarīšana**

1. Vadošā iestāde sadarbībā ar Eiropas Komisijas 2014.gada 7.janvāra deleģētās regulas Nr. 240/2014 par Eiropas rīcības kodeksu attiecībā uz partnerību saistībā ar Eiropas strukturālajiem un investīciju fondiem (turpmāk – regula Nr. 240/2014) 3. un 4.pantā noteiktajiem partneriem un Eiropas Savienības fondu vadībā iesaistītajām institūcijām izstrādā un iesniedz Ministru kabinetā Eiropas Savienības fondu plānošanas dokumentus - Partnerības līguma Eiropas Savienības investīciju fondu 2014.-2020.gada plānošanas periodam (turpmāk – partnerības līgums) un Eiropas Savienības Kohēzijas politikas fondu 2014.-2020.gada plānošanas periodam darbības programmas “Izaugsme un nodarbinātība” (turpmāk – darbības programma) projektus.
2. Vadošā iestāde nodrošina pārstāvību sarunās ar Eiropas Komisiju par partnerības līguma un darbības programmas projektu apstiprināšanu.
3. Grozījumus partnerības līgumā un darbības programmā izdara šādā kārtībā:

12.1. Eiropas Savienības struktūrfondu un Kohēzijas fonda 2014. -2020.gada plānošanas perioda uzraudzības komitejas (turpmāk – uzraudzības komiteja) locekļi sagatavo un iesniedz uzraudzības komitejas sekretariātā priekšlikumus par nepieciešamajiem grozījumiem;

12.2. ja uzraudzības komiteja atbalsta grozījumu izdarīšanu, vadošā iestāde nodrošina grozījumu projekta iesniegšanu apstiprināšanai Ministru kabinetā.

1. Viena mēneša laikā pēc Ministru kabineta lēmuma pieņemšanas par grozījumu apstiprināšanu partnerības līgumā vadošā iestāde atbilstoši regulas Nr. 1303/2013 16.panta 5.punktam informē par to Eiropas Komisiju.
2. Viena mēneša laikā pēc Ministru kabineta lēmuma pieņemšanas par grozījumu apstiprināšanu darbības programmā vadošā iestāde atbilstoši regulas Nr. 1303/2013 96.panta 11.punktam informē par to Eiropas Komisiju.

**IV. Projektu iesniegumu atlase un līguma** **un vienošanās slēgšana**

1. Sadarbības iestāde izstrādā projektu iesniegumu atlases nolikumu, kurā iekļaujama vismaz šāda informācija:
2. specifiskā atbalsta mērķa numurs un nosaukums;
3. specifiskā atbalsta mērķa pasākums (ja attiecināms);
4. specifiskā atbalsta mērķa vai pasākuma projektu iesniegumu atlases kārta (ja attiecināms);
5. projektu iesniegumu atlases īstenošanas veids atbilstoši normatīvajam aktam par specifiskā atbalsta mērķa īstenošanu;
6. projektu iesniegumu atlasei vai kārtai pieejamais Eiropas Savienības fonda finansējums, maksimālā atbalsta intensitāte un nepieciešamais līdzfinansējums atbilstoši normatīvajam aktam par specifiskā atbalsta mērķa īstenošanu;
7. norāde uz normatīvajā aktā par specifiskā atbalsta mērķa īstenošanu ietvertajām prasībām projekta iesniedzējam;
8. projektu iesniegumu iesniegšanas sākuma un beigu termiņš;
9. projektu iesniegumu noformēšanas un iesniegšanas kārtība;
10. norāde uz projekta iesnieguma veidlapas aizpildīšanas metodiku;
11. papildus iesniedzamo dokumentu saraksts;
12. projektu iesniegumu vērtēšanas kritēriji, kuri ir apstiprināti uzraudzības komitejā;
13. projektu iesniegumu vērtēšanas kritēriju piemērošanas metodika;
14. nosacījumi, kurus var ietvert lēmumā par projekta iesnieguma apstiprināšanu ar nosacījumu;
15. lēmumu pieņemšanas un paziņošanas kārtība;
16. projekta iesnieguma veidlapa;
17. līguma vai vienošanās projekts.
18. Sadarbības iestāde projektu iesniegumu atlasi izsludina šādā kārtībā:

16.1. ja atlase ir atklāta, sadarbības iestāde oficiālajā izdevumā „Latvijas Vēstnesis” iesniedz paziņojumu par šīs atlases izsludināšanu un ne vēlāk kā atlases izsludināšanas dienā ievieto projektu iesniegumu atlases nolikumu sadarbības iestādes tīmekļa vietnē;

16.2. ja atlase ir ierobežota, sadarbības iestāde nosūta uzaicinājumu iesniegt projekta iesniegumu normatīvajā aktā par specifiskā atbalsta mērķa īstenošanu noteiktajiem projektu iesniedzējiem un uzaicinājuma nosūtīšanas dienā ievieto projektu iesniegumu atlases nolikumu sadarbības iestādes tīmekļa vietnē.

1. Projektu iesniegumu vērtēšanas komisija pēc projektu iesniegumu iesniegšanas termiņa beigām veic projektu iesniegumu vērtēšanu saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodiku.
2. Ja ierobežotas projektu iesniegumu atlases ietvaros sadarbības iestāde ir pieņēmusi lēmumu par projekta iesnieguma noraidīšanu, tai, saskaņojot ar atbildīgo iestādi, ir tiesības uzaicināt projekta iesniedzēju atkārtoti iesniegt projektu iesniegumu vienu reizi.
3. Sadarbības iestāde projekta iesnieguma standartveidlapu (1.pielikums) pirms iekļaušanas projektu iesniegumu atlases nolikumā precizē atbilstoši konkrētā specifiskā atbalsta mērķa prasībām. Projekta iesnieguma standartveidlapa neattiecas uz lielā projekta iesniegumu.
4. Projektu iesniegumu atlases nolikumam pievienoto līguma vai vienošanās projektu attiecīgi līguma vai vienošanās slēgšanas procesā var precizēt atbilstoši projekta specifikai.
5. Republikas pilsētas pašvaldība, veicot atbilstoši likuma 10.panta otrās daļas 17.punktam deleģētos uzdevumus, atrodas finanšu ministra funkcionālajā pakļautībā. Finanšu ministrs funkcionālo pakļautību īsteno ar pilnvarotās amatpersonas (vadošās iestādes vadītāja) starpniecību.
6. Vadošajai iestādei specifisko atbalsta mērķu unto pasākumu projektu iesniegumu atlasēs, kuras īsteno saskaņā ar Eiropas Parlamenta un Padomes 2013. gada 17. decembra regulas Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 (turpmāk – regula Nr.1301/2013) 7.panta 4.punktu, atbilstoši regulas Nr. 1301/2013 7.panta 5.punktam ir tiesības izlases veidā veikt projekta iesnieguma atbilstības normatīvajam aktam par specifiskā atbalsta mērķa īstenošanu un projektu iesniegumu vērtēšanas kritērijiem galīgo pārbaudi.
7. Vadošā iestāde var deleģēt sadarbības iestādei veikt šo noteikumu 22.punktā minēto projekta iesnieguma atbilstības galīgo pārbaudi.
8. Vadošā iestāde vai sadarbības iestāde 20 darbdienu laikā pēc informācijas par projektu iesniegumu vērtēšanas rezultātiem saņemšanas no republikas pilsētas pašvaldības sniedz atzinumu par šo noteikumu 22.punktā veikto projekta iesnieguma atbilstības galīgo pārbaudi. Republikas pilsētas pašvaldība pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, ņemot vērā vadošās iestādes vai sadarbības iestādes atzinumā izteiktos iebildumus.
9. Sadarbības iestāde un finansējuma saņēmējs 30 darbdienu laikā no brīža, kad stājies spēkā lēmums par projekta iesnieguma apstiprināšanu vai atzinums par lēmumā ietverto nosacījumu izpildi, noslēdzlīgumu vai vienošanos.

1. Pēc finansējuma saņēmēja motivēta lūguma vai citu objektīvu apstākļu dēļ sadarbības iestāde var pagarināt šo noteikumu 25.punktā minēto līguma vai vienošanās noslēgšanas termiņu, kas kopumā no brīža, kad stājies spēkā lēmums par projekta iesnieguma apstiprināšanu vai atzinums par lēmumā ietverto nosacījumu izpildi, nepārsniedz 60 darbdienas. Ja finansējuma saņēmējs nenoslēdz līgumu vai vienošanosnoteiktajā termiņā, līgums vai vienošanās ar finansējuma saņēmēju netiek noslēgts.

1. Pēc lēmuma par projekta iesnieguma apstiprināšanu pieņemšanas vai atzinuma par nosacījumu izpildi izdošanas, bet pirms līguma vai vienošanās noslēgšanas, finansējuma saņēmējs vai sadarbības iestāde var precizēt projekta iesniegumā norādīto informāciju, ja tā nav aktuāla, pēc būtības nemainot projekta iesniegumu. Precizējumus izdara, nepārsniedzot šo noteikumu 25. un 26.punktā minēto termiņu.

**V. Kārtība, kādā izvērtē projekta iesniedzēja atbilstību izslēgšanas noteikumiem**

1. Sadarbības iestāde pārbaudi par projekta iesniedzēja atbilstību likuma 23.pantā noteiktajiem projektu iesniedzēju izslēgšanas noteikumiem, izņemot attiecībā uz likuma 23.panta pirmās daļas 5.punktu, veic uz projekta iesnieguma iesniegšanas brīdi par katru projekta iesniedzēju, uz kuru attiecas likuma 23.pantā noteiktie noteikumi.
2. Lai pārbaudītu, vai uz projekta iesniedzēju nav attiecināms kāds no likuma 23.panta pirmās daļas 1., 2. un 3.punktā minētajiem noziedzīgajiem nodarījumiem un pārkāpumiem, par kuriem attiecīgā šā panta pirmajā daļā minētā persona sodīta Latvijā vai nav iestājušies likuma 23.panta pirmās daļas 4.punktā minētie fakti, sadarbības iestāde, izmantojot valsts informācijas sistēmu savietotāju, kura pārzinis un atbildīgā institūcija ir Valsts reģionālā attīstības aģentūra, iegūst ziņas no Sodu reģistra un Latvijas Republikas Uzņēmuma reģistra informācijas sistēmas šādā apmērā:

29.1. par likuma 23.panta pirmās daļas 1., 2. un 3.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Sadarbības iestāde likuma 23.panta pirmās daļas 1.punktā minēto informāciju no Iekšlietu ministrijas Informācijas centra (Sodu reģistra), ir tiesīga saņemt, neprasot projekta iesniedzēja un citu likuma 23.panta pirmās daļas 1.punktā minēto personu piekrišanu;

29.2. par likuma 23.panta pirmās daļas 4.punktā minētajiem faktiem — no Latvijas Republikas Uzņēmumu reģistra (Uzņēmumu reģistra informācijas sistēmas).

1. Šo noteikumu 29.punktā minēto informāciju sadarbības iestādei šo noteikumu 2.pielikumā noteiktajā veidlapas formā izsniedz valsts informācijas sistēmu savietotāja pārzinis (Valsts reģionālās attīstības aģentūra).
2. Iekšlietu ministrijas Informācijas centrs (Sodu reģistrs) sniedz ziņas par šo noteikumu 3.pielikumā minētajiem Krimināllikuma, Konkurences likuma un Administratīvo pārkāpumu kodeksa pārkāpumiem.
3. Ja tehnisku iemeslu dēļ sadarbības iestādei nav iespējams iegūt informāciju, izmantojot valsts informācijas sistēmas savietotāju, sadarbības iestāde attiecīgo informāciju pieprasa no šo noteikumu 29.punktā minētajām valsts iestādēm.

**VI. Lielā projekta iesnieguma vērtēšanas un apstiprināšanas kārtība**

1. Sadarbības iestāde uzaicina projekta iesniedzēju un projekta iesniedzējs iesniedz sadarbības iestādē lielā projekta iesniegumu atbilstoši regulas Nr.1303/2013 101.pantam un projektu iesniegumu atlases nolikumā un normatīvajā aktā par specifiskā atbalsta mērķa īstenošanu noteiktajām prasībām.
2. Atbilstoši regulas Nr.1303/2013 101.panta trešās daļas prasībām vadošā iestāde nodrošina Eiropas Komisijas sniegtās tehniskās palīdzības atbalstīta neatkarīga eksperta piesaisti lielā projekta iesnieguma kvalitātes izvērtējuma veikšanai.
3. Vadošā iestāde piecu darbdienu laikā pēc Eiropas Komisijas sniegtās tehniskās palīdzības atbalstīta neatkarīga eksperta izvērtējuma saņemšanas sniedz sadarbības iestādei saskaņojumu par lielā projekta iesniegumu, nosūtot to kopā ar eksperta izvērtējumu.
4. Sadarbības iestāde, pamatojoties uz projektu iesniegumu vērtēšanas komisijas sniegto atzinumu, pieņem starplēmumu par lielā projekta iesnieguma atbalstīšanu, atbalstīšanu ar nosacījumu vai lēmumu par projekta iesnieguma noraidīšanu.
5. Sadarbības iestāde pieņem starplēmumu par lielā projekta iesnieguma atbalstīšanu iesniegšanai Eiropas Komisijā, ja ir izpildīti šādi nosacījumi:

37.1. uz projekta iesniedzēju nav attiecināms neviens no likuma 23.pantā minētajiem izslēgšanas noteikumiem (ja attiecināms);

37.2. tas atbilst projektu iesniegumu vērtēšanas kritērijiem;

37.3. vadošā iestāde, pamatojoties uz neatkarīga eksperta pozitīvu vērtējumu, ir saskaņojusi lielā projekta iesniegumu.

1. Starplēmumu par lielā projekta iesnieguma atbalstīšanu ar nosacījumu pieņem, ja projekta iesniedzējam jāveic sadarbības iestādes noteiktās darbības, lai lielā projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Nosacījumus lēmumā ietver un to izpildi kontrolē, ievērojot projektu iesniegumu atlases nolikumā noteikto.
2. Lēmumu par lielā projekta iesnieguma noraidīšanu pieņem, ja iestājies vismaz viens no šādiem nosacījumiem:

39.1. uz projekta iesniedzēju attiecas vismaz viens no likuma 23.pantā minētajiem izslēgšanas noteikumiem;

39.2. vadošā iestāde, pamatojoties uz neatkarīga eksperta negatīvu vērtējumu, nav saskaņojusi lielā projekta iesniegumu;

39.3. Eiropas Komisija pieņem negatīvu lēmumu par lielā projekta iesniegumu atbilstoši regulas Nr.1303/2013 102.panta 4.punktam.

1. Ja projekta iesniedzējs neizpilda starplēmumā par lielā projekta iesnieguma atbalstīšanu ar nosacījumu ietvertos nosacījumus vai neizpilda tos starplēmumā noteiktajā termiņā, sadarbības iestāde atkārtoti var pieņemt starplēmumu par lielā projekta iesnieguma atbalstīšanu ar nosacījumu atbilstoši šo noteikumu 38.punktam.
2. Ja sadarbības iestāde pieņem starplēmumu par lielā projekta iesnieguma atbalstīšanu, sadarbības iestāde piecu darbdienu laikā pēc minētā lēmuma pieņemšanas iesniedz lielā projekta iesniegumu vadošajā iestādē.
3. Vadošā iestāde piecu darbdienu laikā pēc lielā projekta iesnieguma saņemšanas no sadarbības iestādes iesniedz to Eiropas Komisijā atbilstoši regulas Nr.1303/2013 102.panta 1.punktam.
4. Ja Eiropas Komisija apstiprina lielā projekta iesniegumu atbilstoši regulas Nr.1303/2013 102.panta 1.punkta otrajai daļai, sadarbības iestāde pieņem lēmumu par lielā projekta iesnieguma apstiprināšanu un slēdz līgumu vai vienošanos par lielā projekta īstenošanu šo noteikumu IV.nodaļā noteiktajā kārtībā.
5. Ja Eiropas Komisijas atzinumā par lielā projekta atbilstību ir ietverti nosacījumi, kuru izpilde jānodrošina lielā projekta īstenošanas laikā, sadarbības iestāde un finansējuma saņēmējs iekļauj minētos nosacījumus līgumā vai vienošanās par lielā projekta īstenošanu.

**VII. Līguma un vienošanās saturs**

1. Sadarbības iestāde līgumā un vienošanās sniedz vismaz šādu informāciju:
2. sadarbības iestādes un finansējuma saņēmēja rekvizīti;
3. sadarbības iestādes un finansējuma saņēmēja tiesības un pienākumi;
4. finansējuma saņēmēja un tā sadarbības partneru sadarbības noteikumi (ja attiecināms);
5. laikposms, kurā veiktās izmaksas var uzskatīt par attiecināmām;
6. Eiropas Savienības fonda maksājuma pieprasījuma un projekta īstenošanas uzraudzībai un izvērtēšanai nepieciešamās informācijas sagatavošanas, iesniegšanas, izskatīšanas un apstiprināšanas kārtība;
7. Eiropas Savienības fonda un valsts budžeta finansējuma apmērs un izmaksas kārtība;
8. projekta īstenošanas uzraudzības, kontroļu un citu pārbaužu veikšanas kārtība;
9. ar līguma vai vienošanās izpildi saistīto paziņojumu iesniegšanas kārtība un atzīšana par saistošiem;
10. ar projekta īstenošanu saistīto dokumentu uzglabāšanas termiņš;
11. piešķirto finanšu līdzekļu apturēšanas, izmaksāšanas turpināšanas un atgūšanas kārtība;
12. līguma vai vienošanās darbības laiks, tā grozīšanas un izbeigšanas kārtība;
13. rīcība nepārvaramas varas gadījumā;
14. strīdu izšķiršanas kārtība.
15. Sadarbības iestāde līgumā papildus šo noteikumu 45.punktā minētajai informācijai ietver noteikumus par saistību tiesību pastiprinājumiem un sankcijām.
16. Projektu pievieno kā līguma vai vienošanāspielikumu un tas kļūst par līguma vai vienošanās neatņemamu sastāvdaļu.

**VIII. Grozījumu izdarīšana līgumā** **vai vienošanās**

1. Ja pēc līguma vai vienošanās noslēgšanas tajā ir nepieciešami grozījumi, sadarbības iestāde vai finansējuma saņēmējs ierosina grozījumus līgumā vai vienošanās.

1. Ja mainījušies finansējuma saņēmēja vai sadarbības iestādes pamatdati (kontaktinformācija, juridiskā adrese un bankas rekvizīti), sadarbības iestāde vai finansējuma saņēmējs pēc paziņojuma saņemšanas pieņem to zināšanai un iestrādā līgumā vai vienošanās ar nākamajiem līguma vai vienošanās grozījumiem.

1. Pēc projekta noslēguma maksājuma pieprasījuma izskatīšanas sadarbības iestāde paziņo finansējuma saņēmējam par projekta attiecināmā finansējuma gala summu.
2. Ja līgumā vai vienošanās ir nepieciešami grozījumi, tai skaitā, projekta īstenošanas termiņa pagarināšana, grozījumus izdara šādā kārtībā:

51.1. finansējuma saņēmējs iesniedz grozījumu priekšlikumu sadarbības iestādē;

51.2. sadarbības iestāde 20 darbdienu laikā no grozījumu priekšlikuma saņemšanas dienas izvērtē iesniegto grozījumu lietderību, pamatotību un nepieciešamību projekta sākotnējā mērķa sasniegšanai, izdara atbilstošus līguma vai vienošanās grozījumus vai noraida grozījumu izdarīšanu un informē finansējuma saņēmēju;

51.3. ja sadarbības iestāde noraida grozījumu pieprasījumu, tā norāda atteikuma pamatojumu, kā arī, ja nepieciešams, informāciju par veicamajiem precizējumiem grozījumu priekšlikumā un tā atkārtotas iesniegšanas kārtību;

51.4. šo noteikumu 51.3.apakšpunktā noteiktajā grozījumu pieprasījuma precizējumu veikšanas gadījumā grozījumu izvērtēšanas termiņš tiek pagarināts par precizējumu iesniegšanai un izskatīšanai nepieciešamo laiku, kas nepārsniedz 20 darbdienas no grozījumu precizējumu iesniegšanas brīža.

1. Atbildīgajai iestādei ir tiesības saskaņot līguma vai vienošanās grozījumus starpresoru vienošanās, kas noslēgta starp atbildīgo iestādi un sadarbības iestādi, noteiktajos gadījumos.

**IX.Projekta izmaksu efektivitātes novērtēšana**

1. Šī nodaļa un 1.pielikuma 4.pielikums attiecas uz projektiem, kuri atbilstoši regulas Nr.1303/ 2013 61.pantam gūst neto ienākumus.
2. Ja normatīvajā aktā par specifiskā atbalsta mērķa īstenošanu ir noteikts, ka potenciālo neto ienākumu no projekta aprēķina ar projekta diskontēto neto ienākumu aprēķināšanas metodi atbilstoši regulas Nr.1303/2013 61.panta 3.punkta pirmās daļas b) apakšpunktam, finanšu analīzi regulas Nr.1303/2013 61.pantā minētajiem projektiem projekta iesniedzējs veic, aizpildot 1.pielikuma 4.pielikumu.
3. Lai nodrošinātu iespēju savstarpēji salīdzināt projektus specifiskā atbalsta mērķa vai pasākuma vienas projektu iesniegumu atlases kārtas ietvaros, sadarbības iestāde projektu iesniegumu atlases nolikumā iekļauj informāciju, kur projekta iesniedzējam, sākot ar projektu iesniegumu atlases kārtas izsludināšanas dienu, ir pieejami aktuālie makroekonomiskie pieņēmumi un prognozes atbilstoši normatīvajiem aktiem publiskās un privātās partnerības jomā, ko projekta iesniedzējam ir pienākums izmantot, sagatavojot projekta iesniegumu konkrētās projektu iesniegumu atlases kārtas ietvaros.
4. Šo noteikumu 55.punktā minētos makroekonomiskos pieņēmumus un prognozes piemēro projekta iesnieguma sagatavošanas, vērtēšanas, apstiprināšanas un projekta īstenošanas laikā attiecīgās projektu iesniegumu atlases kārtas ietvaros.

Ministru prezidente L.Straujuma

Finanšu ministrs J. Reirs

11.12.2014 13:57

2999

G.Morgana

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

vadītāja vietniece

tālr.:67095480,e-pasts: Gundega.Morgana@fm.gov.lv